Diari Oficial de la Generalitat Valenciana


Sumari del DOGV 8213, del 16-01-2018 (2018/317)

Notificació de la sentència dictada en el procediment de guarda i custòdia número 274/2017.
-------------------------------------------------------------------------------------------

### Dades del document

Número de DOGV
:   8213

Data del DOGV
:   16-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/317


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 274/2017. [2018/317]  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 274/2017, a instàncies de Tania Balcazar Méndez contra Adalberto Flores Ortiz, en situació de rebel·lia, en data 6 de juny de 2017, s'ha dictat una sentència, que té la part dispositiva com segueix:  
  
«Estime parcialment la demanda formulada per la representació processal de Tania Balcazar Méndez contra Adalberto Flores Ortiz i dispose les mesures següents:  
L'atribució a Tania Balcazar Méndez en exclusiva de l'exercici de la pàtria potestat respecte de la menor, així com la guarda i custòdia d'aquesta filla menor.  
Suspensió del règim de visites de la filla menor amb el pare Adalberto Flores Ortiz fins que s'acredite que la represa d'aquestes siga beneficiosa per a la menor i quan les parts ho insten.  
El pare Adalberto Flores Ortiz contribuirà als aliments de la seua filla en la quantitat de 200 euros mensuals. Aquesta quantitat serà ingressada en el compte que a aquest efecte designe Tania Balcazar Méndez, per anticipat i dins dels cinc primers dies de cada mes.  
Respecte de les despeses extraordinàries, cada un dels progenitors es farà càrrec del 50% del cost d'aquests.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'aquest jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 4584-0000-02 -número del procediment amb quatre dígits- dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la sentència que pronuncie, mane i firme.»  
  
Publicació. La sentència anterior va ser donada, llegida i publicada pel jutge o la jutgessa que la va dictar, mentre celebrava audiència pública el mateix dia de la data; jo, el secretari judicial, en done fe, a València.  
I perquè valga de notificació de forma deguda a Adalberto Flores Ortiz, en rebel·lia, expedisc i firme aquest edicte.  
  
València, 7 de juny de 2017.- El lletrat de l'Administració de justícia: José Esteban Briz Recio.